पाएं अपने शहर की ताज़ा ख़बरें और फ्री ई-पेपरडाउनलोड करें
ब्लाॅक के बरहापुर गांव के 75 वर्षीय गुणवंत राव सोनारे ने कोरोना बीमारी काे आठ दिनों में हराया। 25 अप्रैल को भैंसदेही के कोविड केयर सेंटर में भर्ती हुए गुणवंत राव सोनारे का ऑक्सीजन लेवल 88 पर पहुंच गया था। अस्पताल में मिले बेहतर इलाज और आत्मबल के जरिए गुणवंत राव ने आठ दिनों में कोरोना को हरा दिया। बीएमओ डॉ. अरुण अटल ने बताया गुणवंत राव पिता लक्ष्मण सोनारे को कोविड-19 के संभावित लक्षण होने के कारण उनका ऑक्सीजन लेवल 88, पल्स 95 प्रति मिनट तथा तापमान 98 पर आ गया था।
कोविड केयर में भर्ती करने के बाद डॉ. चंद्रशेखर नागले तथा स्टाफ नर्स प्रतिभा सूर्यवंशी ने नियमित देखभाल तथा इलाज से उनके स्वास्थ्य में सुधार आया। उनका ऑक्सीजन लेवल 95 पर पहुंचने पर तीन मई को डिस्चार्ज किया गया। बीएमओ डॉ. अरुण अटल एवं स्टाफ के द्वारा इन्हें कोरोना संक्रमण से बचाव के लिए स्वास्थ्य संबंधी जानकारी भी दी। अपने चेहरे पर मास्क लगाना, बार-बार हाथों को साफ करना, आपस में 2 गज की दूरी बनाए रखना एवं कोरोना काल में बिना जरूरी कार्य के घर से बाहर नहीं निकलना की समझाइश दी।
चैतन्य हॉस्पिटल को 15 बेड के कोविड केयर सेंटर की परमिशन, कम गंभीर मरीजों को भर्ती कर उपचार कर सकेंगे
कोठी बाजार में बिना परमिशन कोरोना मरीजों का उपचार करते पाए गए चैतन्य हॉस्पिटल को स्वास्थ्य विभाग ने 15 बेड के कोविड केयर सेंटर का संचालन करने की परमिशन दे दी है। रविवार को एसडीएम सीएल चनाप और सीएमएचओ डॉ. एके तिवारी ने यहां जांच की थी ताे खुलासा हुआ था कि अस्पताल का लाइसेंस तीन साल पहले ही खत्म हो चुका है। इसे कोविड मरीजों के उपचार की परमिशन भी नहीं थी। दो वेंटिलेटर थे जिन पर मरीजों को रखा गया था और 12 मरीजों का उपचार किया जा रहा था। मरीजों के परिजनों और क्षेत्रवासियों की मांग को देखते हुए स्वास्थ्य विभाग ने चैतन्य हॉस्पिटल को कोविड केयर सेंटर की परमिशन जारी की।
यहां के स्टाफ को कोविड गाइडलाइन का पालन करना होगा। यहां पर केवल 15 बेड पर कम गंभीर मरीजों को यहां भर्ती रखा जाएगा। सीएमएचओ डॉ. एके तिवारी ने बताया कि इसे सीसीसी लेवल के कोविड केयर सेंटर की परमिशन दी है। यहां फिलहाल अस्थाई रूप से उपचार दिया जा सकेगा। बाद में कोरोना संक्रमण और स्थितियां नियंत्रण में आने पर पूरी प्रक्रिया करवाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn